nvidia/miracl-vision huggingface dataset:
Hala Gorani

Hala Basha-Gorani (Kiarabu: هالة غوراني) (amezaliwa 1 Machi 1970) ni Mwamerika wa kutoka nchini Syria ambaye ni mwanahabari wa CNN International katika makao yake makuu mjini Atlanta, Georgia. Hapo awali alikuwa akitangaza kutoka afisi ya CNN jijini London, lakini sasa yuko kwa CNN International International Desk. Yeye pia alikuwa akitangaza kwa kipindi cha CNN (iliyokuwa ikionyeshwa katika siku ya Jumamosi/Jumapili) inayoitwa Inside the Middle East. Mnamo Februari 2009, ilitangazwa ya kwamba kipindi cha Inside the Middle East imesimamishwa. Hala alikuwa akitangaza kwenye kipindi cha Your World Today pamoja na Jim Clancy hadi Februari 2009 alipoanzisha kipindi chake mwenyewe (International Desk). Gorani alizaliwa mjini Seattle, Washington, Marekani. Wazazi wake wana asili ya kutoka Syria, mjini Aleppo; lakini alilelewa mjini Paris, Ufaransa. Yeye pia aliishi nchini Algeria. Jina la Hala ni la Kiarabu iliyo na maana ya Mwangaza. Yeye alifuzu kwa shahada ya Sayansi katika uchumi kutoka Chuo Kikuu cha George Mason karibu na mji wa Washington, DC na amemaliza kutoka Institut d'études politiques (inayojulikana kwa Kiingereza kama Sciences Po) mjini Paris mwaka wa 1995. Ameanza kazi kama mwandishi wa habari kwa La Voix du Nord na Agence France-Presse kabla ya kujiunga na France 3 mwaka 1994. Baada ya kuacha kazi kwa Bloomberg Television jijini London, alijiunga na CNN mwaka 1998
Savio Nsereko

† Appearances (Goals). Savio Nsereko (anajulikana kama Savio; amezaliwa Kampala, Uganda, 27 Julai, 1989) ni mchezaji wa mpira wa miguu; anaweza kucheza kama mshambuliaji au winga lakini huelekea kucheza mrengo wa kushoto, ili aweze kukata ndani ya ulinzi na kupiga mkwaju na mguu wake wa kulia. Nsereko alizaliwa mjini Kampala na alianza kazi yake katika 1860 Munich. Aliingia Brescia katika majira ya joto ya 2005,akiwa na umri wa 16, umri wa chini ulioruhusiwa na FIFA katika uhamisho wa kimataifa kati ya mataifa ya Ulaya. Aliweza kuchezea timu yake mara ya kwanza wakati wa msimu wa 2005-06 dhidi ya FC Crotone. Aliweza kuchezea Brescia mara 23 katika mashindano yote, akiingiza bao 3, kabla ya kusainiwa kwa West Ham. Mnamo Januari 26, 2009 Nsereko alitia saini na West Ham United kwa ada isiyojulikakna, iliyokadiriwa kuwa paundi milioni 9 kutegemea na mambo mengine, juu mkataba wa miaka nne na nusu. Alipewa shati namba 10 , kufuatia kuondoka kwa Craig Bellamy na kuendaManchester City, ambayo alichukua jina "Savio". Mara yake ya kwanza kucheza mpira wa UIingereza f, Ligi Kuu na West Ham ilikuwa tarehe 28 januari 2009 nyumbani West Ham na kushinda 2-0 dhidi ya Hull City.  Alicheza sehemu muhimu katika ushindi wa West Ham dhidi ya Manchester City tarehe 1 Machi, 2009 kwa kusaidia Jack Collison kuingiza bao dakika 71 . Alishindwa kukaa katika West Ham, alicheza mechi ya kwanza vizuri lakini kushindwa kufunga bao yoyote mechi kumi alizoonekana. Aliuzwa Fiorentina kwa ada isiyojulikana, pamoja na Manuel da Costa kufuata njia hiyo nyingine kama sehemu ya mpango huo
Shule ya Brookhouse

Shule ya Kimataifa ya Brookhouse iko katika kitongoji mjini Nairobi, karibu kilomita 14 kutoka katikati ya jiji. Shule hii ilifunguliwa mnamo mwaka wa 1981 na sasa ina shule ya chekechea, ya msingi na ya upili. Kuna bweni malazi kwa wanafunzi 150. Vifaa vya michezo vilivyomo ni kama bwawa la kuogelea na nyanja za kuchezea mpira, mpira wa raga na kriketi Shule hii iko karibu na Mbuga ya wanyama ya Nairobi na eneo kubwa la mbuga hii inaweza kutizamwa kutoka kwa bweni ya wanafunzi. Vifaa katika Shule ya Brookhouse, jijini Nairobi, ni: maabara tatu zilizojengwa kwa madhumuni ya kutumika kisayansi, maktaba mpya, vyumba 3 vya kompyuta, chumba cha kufanya mazoezi, jukwaa la kisasa na kituo cha kidato cha sita. Shule hii inatoa mfumo wa michezo ya ziada ikiwemo michezo tofautitofauti pamoja na safari. Shule hii hutumia mfumo wa masomo ya Taifa ya Kiingereza na wanafunzi kufanya mtihani wa N.C. wakiwa na umri wa miaka 7, 11 na 14, na mtihani wa IGCSE wakiwa na umri wa 16 na 'A' Level wakiwa na miaka 18. Wanafunzi wengi hujiunga na vyuo vikuu vilivyo nchini Uingereza, lakini ongezeko la idadi ya wanafunzi wameanza kwenda nchi za Marekani, Australia na Afrika ya Kusini. Shule hii hutoa ESL na msaada wa kidharura. Wanafunzi wote wa sekondari hufanya kazi ya huduma ya jamii isiyo chini ya masaa 50 kila mwaka na pia hushindana mashindano tofauti tofauti kati ya timu za shule
Satyagraha

Satyagraha ni falsafa na zoezi la siasa ya upinzani bila ya kufanya fujo iliyobuniwa na Mohandas Karamchand Gandhi (aliyejulikana pia kama "Mahatma", yaani "Roho kubwa"). Mtu anayefuata maadili ya satyagraha huitwa mwanasatyagrahi. Gandhi, ambaye aliathiriwa sana na hotuba ya mlimani ya Yesu (Math 5-7), alitumia satyagraha kwa kampeni za kupigania uhuru wa Uhindi na pia wakati wa mapambano yake ya hapo awali katika nchi ya Afrika Kusini dhidi ya ubaguzi. Nadharia ya satyagraha iliwashawishi Nelson Mandela na kabla yake Martin Luther King hasa wakati alipoongoza kampeni za harakati za haki za kiraia nchini Marekani, pamoja na harakati za haki za kijamii na harakati nyinginezo. Satyagraha inatokana na kuyaunganisha maneno ya Kisanskriti Satya (linalomaanisha ukweli) na "Agraha" ("kusisitiza" au "kushikilia kwa imara"). Kwa Gandhi, satyagraha ilikuwa na maana zaidi kuliko "upinzani bila ya fujo" na ikawa nguvu katika utumizi wa njia zisizo za fujo. Kwa mujibu wa maneno yake: Ukweli (satya) kunaashiria upendo, na kuwa imara (agraha) kunasababisha, na hivyo basi kunakuwa kisawe cha nguvu. Hivyo basi mimi nilianza kuzipa harakati za Kihindi jina Satyagraha, hivyo ni kusema, Nguvu ambayo inatokana na Ukweli na Upendo au isiyo na fujo, nikaacha kuyatumia maneno "upinzani usiokuwa na fujo", kufanya uhusiano na nadharia hiyo, kiasi kwamba hata katika maandishi katika lugha ya Kiingereza mara nyingi sisi tuliliepuka na kutumia badala yake neno "satyagraha ".... ”
Jimbo la Sokoto

Jimbo la Sokoto (lilianzishwa mwaka wa 1976) ni jimbo katika sehemu ya kaskazini-magharibi mwa Nigeria. Jimbo hili lilipata jina lake kutoka kwa mji wake mkuu wa Sokoto, mji ambao una historia ya muda mrefu na kiti cha Sokoto Caliphate. Tangu uanzishi wake kama jimbo mwaka wa 1976 (kutokana na kugawanywa kwa jimbo la kaskazini-magharibi kuwa majmbo mawili ya Sokoto na Niger, jimbo la Sokoto limetawalwa na magavana na maafisa wengi wa kijeshi wa zamani, kila mmoja wao akipata muda mfupil kutawala. Sokoto, kama eneo, lina historia ndefu. Wakati wa utawala wa himaya ya Fulani katika karne ya 19, Sokoto lilikuwa jimbo muhimu la Fula na pia lilikuwa mji mkuu wa sehemu lililokuwa linajulikana kama magharibi ya kati ya Sudan. Kutoka mwaka 1900 hivi, wakati Waingereza walianza ukoloni, Sokoto, ambayo ililkuwa inazunguka sehemu nzima ya kona ya kaskazini-magharibi ya Nigeria, ikawa mkoa wa "British protectorate" wa Nigeria. Hii haikuwa muda mrefu baada Gando kuongezwa kama mkoa mdogo wa Sokoto. Mikoa hii miwili kisha ilifunlika eneo a eneo maili elfu 35 (eneo a eneo kilomita elfu 90) na wakazi walikadiriwa kuwa zaidi ya laki 5. Mikoa hii ilijumuisha falme za Zamfara na Argunga, au Kebbi. Ifuatayo kutoka Encyclopaedia Britannica ya mwaka wa 1911 inatoa baadhi ya taarifa kutoka mtazamo wa Waingereza waliokuwa katika utawala: Mwaka wa 1967, si muda mrefu baada ya Nigeria kupata uhuru kutoka Uingereza, eneo hilo lilijulikana kama jimbo la Northwestern. Mwaka wa 1976, eneo hili liligawanywa katika majimbo mawili ya Sokoto na Niger. Baadaye, jimbo la Kebbi (1991) na jimbo la Zamfara (1996) zilijitoa katika jimbo la Sokoto
Winnie Madikizela-Mandela

Winnie Madikizela-Mandela (jina la kuzaliwa: Nomzamo Winifred Zanyiwe Madikizela; 26 Septemba 1936 - 2 Aprili 2018) alikuwa mwanasiasa wa Afrika Kusini. Alijulikana kimataifa kama mpinzani wa siasa ya ubaguzi ya apartheid na mke wa Nelson Mandela. Baada ya mwisho wa apartheid alichukua nafasi za uongozi serikalini na katika chama cha ANC lakini alipaswa kujiuzulu baada ya mashtaka dhidi yake kupatikana. Alikuwa maarufu kama mpiganaji wa haki wa watu weusi wa nchi yake. Wafuasi wake walimwita 'Mama wa Taifa'. Lakini alihusishwa pia katika mauaji wakati wa mapambano dhidi ya apartheid, hususani baada ya kukumbana na mashtaka mbalimbali kama vile, kukiukwa kwa haki za binadamu kama vile kumtesa na hatimaye kuuawa kwa mtoto wa miaka 14, Stompie Moeketsi mwaka 1989. Baadaye alihusishwa na udanganyifu na wizi. Kwa hiyo kumbukumbu yake ni ya mchanganyiko kama shujaa wa kupigania uhuru na mtu mwenye kasoro nyingi. Jina lake la asili la Kixhosa ni Nomzamo linalomaanisha „Anayejaribu“. Alizaliwa katika kijiji cha Mbogoweni, sehemu ya Bizana katika Mkoa wa Pondo ambayo sasa ni mkoa wa Eastern Cape huko Afrika Kusini. Baadaye alipokea ajira na kuishi katika sehemu mbalimbali kama Bantustan ya Transkei, Banzana, Shawbury na Johannesburg . Alikuwa mtoto wa nne kati ya nane waliokuwa saba wa kike na mmoja wa kiume
Shule ya Hillcrest (Nairobi, Kenya)

Shule ya Upili ya Hillcrest ilianzishwa mwaka wa 1975, na hapo awali ilikuwa inamilikiwa na mwanasiasa Kenneth Matiba. Imejengwa kwenye uwanja mkubwa kitongojini Karen, Nairobi. Shule hii inahudumu jamii ya kimataifa, wasomi, na wanabiashara nchini Kenya. Karo yake ni ghali, kulingana na shule zingine nchini. Vifaa vya shule hii ni: madarasa 14, maabara saba, maktaba, vyumba 2 vya sanaa, vyumba 3 vya makutano ya wanafunzi wa 'A' level, holi kubwa, bwawa la kuogelea la mita 25, vyumba 4 vya tenisi, viwanja sita vikubwa vya kuchezea michezo, kituo cha muziki iliyo na vyumba 4 vya mazoezi na nafasi kubwa ya mafundisho/matayarisho, na mahali pa wazi pa kutizama sinema, chumba cha mazoezi, maabara 3 za kompyuta, na kitua cha kusaidiwa kusoma. Tangu mwaka 2006, kuna kituo cha teknolojia na mapambo na holi kubwa ya hotuba. Pia kuna nyumba za bweni, Toad Hall, ambayo ipo kwenye tovuti ya shule iliyo na uwezo wa kusitiri wasichana 16 na wavulana 16. Mwaka wa shule unaanza kutoka Septemba hadi Julai na mitihani ya IGCSE / 'O' na 'A' level zinatungwa na kutahiniwa na CIE (Cambridge International Examinations), AQA na Edexcel. Shule hii ina takriban wanafunzi 440, wengi wao wakiwa ni Wakenya na Waingereza. Wafanyakazi wanaoajiriwa hutoka Uingereza na Kenya na wote wana masharti sawa ya kuajiriwa ambayo ni mikataba ya miaka miwili (mbadala) shuleni. Kidato cha sita huwa na wanafunzi 60-75 katika kila mwaka, ambao wengi huendelea chuo kikuu, nchini Uingereza, na wengineo wakienda Amerika, Kanada, Ulaya na Afrika ya Kusini. Shule hii imetoa mbegu chache maarufu
Ushirikina

Ushirikina ni wazo ambalo halina sababu yenye msingi katika maarifa au mang'amuzi. Neno hili hutumiwa kwa kutaja imani ambazo hazina msingi. Hii inasababisha baadhi ya ushirikina kuitwa "Hadithi za kale za wake". Pia kwa kawaida hutumiwa katika imani na mazoea zinazohusu bahati au utabiri ambapo matukio ya baadaye yanabashiriwa na matukio yasiyohusiana. Neno hiko limetoka kwenye lugha ya Kiarabu, "shirk" ikiwa na maana ya kumfanya Mwenyezi Mungu kuwa na mtu wa kumsaidia au kumpa asiyekuwa mungu nguvu za kiungu ikiwa ni pamoja na kumuabudu, kumnyenyekea na kumuogopa. Watu wengi wamekuwa wakilitumia vibaya neno ushirikina. Wanahusisha neno hilo na uchawi. Ushirikina na uchawi ni vitu viwili tofauti na ushahidi wa hili hutokana na mafundisho ya imani ya Kiislamu. Mtume Muhammad ambaye ni mtume wa mwisho kwa mujibu wa Uislamu amefundisha kuwa miongoni mwa madhambi saba yenye kumuangamiza mtu mbele ya Mungu wake ni ushirikina, uchawi na mengine matano. Kwa mujibu wa maneno hayo ya mtume Muhammad tunaona fika kuwa ushirikina na uchawi ni vitu viwili tofauti. Hivyo kwa Uislamu ushirikina ni kuabudu asiyekuwa Mungu. Inawezekana mtu akaabudia jiwe, kuku, ng'ombe, jini, jua na kitu au kiumbe kingine chochote kwa kukitii na kukinyenyekea
Darfur

Darfur (yaani "Eneo la Wafur") ni eneo la magharibi nchini Sudan. Kati ya miaka 1640 na 1874 ilikuwa usultani huru hadi ikavamiwa na jeshi la Misri na kufanywa jimbo la Misri na baadaye, kutokana na vita ya Mahdi, imekuwa sehemu ya Sudan. Leo hii Darfur imegawanywa katika majimbo matatu ya shirikisho: Darfur Magharibi, Darfur Kusini na Darfur Kaskazini ambazo zimepangwa kwa uratibu na Mamlaka ya Mpito wa Mkoa wa Darfur. Kwa sababu ya vita katika Darfur, eneo hili limekuwa katika hali ya dharura tangu mwaka wa 2003. Ukubwa wa Darfur ni kama ule wa Ufaransa. Sehemu kubwa ya Darfur ni nyanda za juu yabisi kuna milima ya Marrah (Jebel Marra), anuwai ya vilele vya volkeno vinavyopanda, katikati ya kanda. Miji mikuu katika kanda hii ni Al Fashir, Nyala, na Geneina. Kuna hulka kuu nne za jiografia. Eneo zima la Nusu ya mashariki ya Darfur limefunikwa na rutuba na vilima vya mchanga, unaojulikana kama Goz, na vilima vya mawe ya udongo. Katika sehemu nyingi Goz haina maji na inaweza kupatikana tu ambako kuna hifadhi ya maji au visima virefu. Wakati ni kavu, Goz inaweza pia kusaidia ardhi tajiri kwa ajili ya malisho na kilimo. Kaskazini mwa Goz kunajumuisha mchanga wa jangwa la Sahara
Leleti Khumalo

Leleti Khumalo (alizaliwa KwaMashu, kaskazini mwa Durban, Afrika Kusini, 1970) ni mwigizaji mwenye asili ya Zulu wa Afrika Kusini ambaye alicheza nafasi ya kuongoza katika filamu ya Sarafina! sambamba na Whoopi Goldberg na aliyeigiza katika filamu za Hotel Rwanda na Yesterday . Baada ya kuonyesha nia ya kuigiza kuanzia umri mdogo, Khumalo alijiunga na kundi la vijana la kukcheza iitwayo Amajika, iliyoongozwa na Tu Nokwe. Katika 1985, alijaribu kuigiza katika kimuziki cha Mbongeni Ngema, ambayo baadaye ikawa filamu kubwa ya kimataifa ya Sarafina!, Ngema aliiandika sehemu ya uongozi ya Sarafina hasa kwa Khumalo. Sasa ameolewa na Mbongeni Ngema. Lakini kumekuwa na madai kwamba yeye amekuwa na mahusiano kadhaa na wanawake tofauti, ikiwa ni pamoja na marehemu Brenda Fassie. Khumalo aliigiza sehemu ya Sarafina! katika jukwaa Afrika ya Kusini na Broadway, ambapo alipewa Tuzo la Tony 1988 la Muigizaji Bora zaidi wa Kike katika filamu ya kimuziki. Sarafina! ilikaa Brodway kwa muda wa miaka miwili, na baadaye wakaanza ziara ya dunia mzima. Mwaka 1987 alipata tuzo la NAACP la Muigizaji bora zaidi wa kike. Mwaka 1992, alishirikiana sambamba na Whoopi Goldberg, Miriam Makeba na Yohana kani katika filamu ya Darrell James Roodt ya Sarafina Ambayo ilikuwa filamu kubwa zaidi kutolewa Barani Afrika. Kwa mara nyingine, Khumalo aliteuliwa kwa tuzo la Image pamoja na Angela Bassett, Whoopi Goldberg na Janet Jackson. Iliyoigizwa kulingana na fujo za vijana katika mji wa Soweto mwaka 1976, Sarafina inaelezea hadithi ya msichana wa shule ambaye haogopi kupigania haki zake na kuwahamasisha wenzake kusimama katika maandamano, hasa baada ya mwalimu wake, Maria Masembuko (Whoopi Goldberg) kutiwa mbaroni. Mwaka 1993, Khumalo alitoa albamu yake ya kwanza, Leleti and Sarafina Sarafina! ilitolewa tena Afrika Kusini tarehe 16 Juni 2006 kama ukumbuzi wa 30 wa fujo za vijana za Soweto
AFC Leopards

AFC Leopards SC , mara nyingi hujulikana kama "AFC" au "the Leopards," ni klabu ya soka, mjini Nairobi, ambayo ilianzishwa mwaka wa 1964. Jina lake lingine ni "ingwe" ( "chui" katika lugha ya Kiluhya), ni klabu maarufu na ya kitamaduni ya Kenya na uwanja wake wa nyumbani ni Uwanja wa Taifa wa Nyayo, ambayo ina nafasi ya watu 30000. Licha ya kuwa na makao katika mji mkuu, Nairobi katika sehemu ya kusini mashariki, ushabiki wake kwa wingi hutoka mkoa wa magharibi. Timu huvalia jesi nyeupe , vinyasa vyeupe na soksi za bluu na wakati mwingine na shati yenye rangi ya bluu na nyeupe; nguo mbadala ni jesi nyekundu na vinyasa vyeupe. Mpinzani wake wa jadi ni Gör Mahia; makabiliano yao hufurahisha sana, na kutokana na mapenzi ya mashabiki makabiliano ya hawa wawili huchukuliwa kama "derby" maarufu na makali zaidi katika kanda. AFC inachukuliwa kama timu hatari ya Afrika ya mashariki, ya kati na ya kusini kwa sababu ya mechi nyingi ambazo imecheza barani na utawala wake katika michuano ya klabu ya CECAFA, kwa kuongezea wachezaji wake wazuri. AFC Leopards ni mmojwapo wa vilabu ambavyo vimefanikio zaidi katika kanda na hii ni ukweli kutokana mataji 12 ya ligi ambayo klabu hii imeshinda na kombe la Kenya mara 6 pamoja na shindano la klabu la CECAFA mara 5. Klabu hii ilianzishwa mwaka wa 1964 kama Abaluhya United FC wakati idadi ndogo ya vilabu viliungana Jina lilibadilishwa kuwa Abaluhya FC na baadaye kuwa All Footballers Federation-AFC, bado inadumisha AFC (na ikawa AFC leopards) mwaka wa 1980, wakati serikali ya Kenya ilipiga marufuku majina ya kikabila (Abaluhya inaashiria kabila ya Waluhya). Kama klabu nyingi za Kitamaduni za Kenya, AFC Leopards ilikabiliwa na matatizo ya kifedha kutokana na usimamizi mbaya.Udanganyifuu uliyozunguka mwenendo wa Ligi Kuu ilikamillika na klabu ilienda katika ligi ya chini Kwa sababu ya suala hili klabu hii haikushiriki katika ligi yoyote katika mwaka 2007 lakini ilishiriki sehemu katika kombe la KFF Community ambayo ilianzisha makali yake. Mwaka wa 2008 timu hii ilishiriki katika ligi ya Nationwide, ligi ya pili nchini Kenya na ilishinda katika eneo lao, na hivyo basi kurejea katika Ligi kuu ya Kenya kwa msimu wa 2009 Hata hivyo,"ingwe" imeimarishwe kiwango kinachoheshimika cha kucheza na bado kinashikilia tamaduni ya kihistoria kama timu. Mwaka wa 2009 timu ilishinda Kombe la Kenya baada ya miaka nane kavu bila kombe lolote
Antonio Valencia

† Appearances (Goals). Luis Antonio Valencia Mosquera (anayejulikana sana kama Antonio Valencia; alizaliwa 4 Agosti, 1985) alikuwa mchezaji wa kandanda, kiungo cha kati mwenye uraia wa Ecuador ambaye alichezea klabu ya Manchester United na timu ya taifa ya Ecuador. Baada ya kuwa na utoto ambao haukujaliwa katika sehemu ya Lago Agrio, Valencia alianza wasifu wake katika klabu ya El Nacional na alihamia timu ya ligi ya Kihispania, Villarreal, mwaka wa 2005. Hata hivyo, alipeanwa kama mkopo katika klabu ya Recreativo de Huelva muda mwingi wa msimu wa 2005-06, ambapo aliisaidia timu kupanda cheo kucheza katika ligi kuu ya Uhispania. Mwanzoni mwa msimu uliyofuata, alijiunga na klabu ya Ligi ya Uingereza, Wigan Athletic, awali kama mpango wa mkopo kwa muda wa mwaka moja. Alicheza mechi yake ya kwanza ya Wigan tarehe 19 Agosti 2006, mechi ambayo Wigan ilipoteza 2-1 dhidi ya Newcastle United, na aliifungia Wigan bao lake la kwanza dhidi ya Manchester City tarehe 21 Oktoba 2006. Muda wa mkopo uliongezwa hadi msimu uliyofuata, na tarehe 18 Januari 2008 alihamia Wigan rasmi kwa kitita cha ada ambacho hakikutangazwa, na alisaini mkataba wa miaka tatu unusu. Alikataa kuihamia timu ya La Liga ya Real Madrid mnamo Januari 2009. Mapema juni mwaka wa 2009, mwenyekiti wa Wigan alitangaza kuwa hatamlazimisha Valencia kubaki katika klabu. Mnamo 30 juni 2009, Valencia akawa mchezaji wa kwanza kusainiwa na klabu ya Manchester United, na alikatiza likizo yake kwa ajili matibabu na klabu. Alisaini mkataba wa miaka minne kwa kitita cha ada ambacho hakikutangazwa, lakini fununu ni kuwa ada hiyo ilikuwa ya paundi milioni (£) 16. Alicheza mechi yake ya kwanza ya ushindani ya Manchester United katika FA Community Shield mwaka wa 2009, wakati aliingia kama mbadala wa Nani katika dakika ya 62 wakati Nani alijeruhiwa
Gabriel Obertan

† Appearances (Goals). Gabriel Obertan (alizaliwa mnamo 26 Februari 1989) ni mchezaji kandanda wa Kifaransa ambaye kwa sasa anaichezea klabu ya Manchester United ya Uingereza. Kimsingi yeye hucheza kama wing’a, lakini pia anaweza kucheza katika kiungo cha kati na kama mshambuliaji. Alikuwa mwanafunzi katika shule maarufu ya Clairefontaine academy na alianza wasifu wake wa kitaaluma kwa kuichezea klabu ya Bordeaux nchini Ufaransa, kabla ya kujiunga na Manchester United kwa kitita cha pesa ambacho hakikutangazwa mnamo Julai 2009. Yeye ni mwanachama wa timu ya vijana wasiozidi umri wa miaka 21 ya Ufaransa na alitajwa kama mchezaji bora wa Ufaransa wa 2009 katika shindano la Toulon. Obertan alianza wasifu wake akiichezea klabu yake ya mtaa ya Pantin kabla ya kuhamia kiwango cha juu kwa kujiunga na Paris FC mwaka wa 2002. Baada ya kukaa huko kwa muda wa mwaka mmoja, alifanya tendo ambalo vijana wengi wa Paris FC hufanya kwa kujiunga na klabu ya Paris Saint Germain. Kufuatia mwaka mwingine mmoja wa mafunzo, alihamia academy maarufu ya Clairefontaine ndiposa aendeleze maendeleo yake. Ilikuwa hapa ambapo aligunduliwa kwanza na maskauti wa Bordeaux. Baada ya mwaka katika academy ya Clairefontaine, alihamia Bordeaux na kuanza mafunzo pamoja nao. Baada ya kukaa mwaka katika timu hifadhi, mwaka wa 2006, Obertan alikubali mkataba wa utaalam wake wa kwanza, na alitia saini mkataba wa miaka mitatu. Alipandishwa cheo hadi kikosi kikuu kwa msimu wa 2006 hadi 07 na kupewa jesi la namba 26i
Milo (kinywaji)

Milo (IPA / maɪləʊ /) ni kinywaji kilicho na maziwa, chokoleti na malt, zilizotayarishwa na kampuni ya Nestlé na asili yake ni Australia. Ilitengenezwa mara ya kwanza na Thomas Mayne mwaka 1934.  Milo pia inatayarishwa katika nchi nyingine zikiwemo Singapore, Malaysia, China, Thailand, Indonesia, Ufilipino, Vietnam, New Zealand, Hong Kong, Japan, Jamaika, Guyana, Trinidad na Tobago, Chile, Kolombia, Peru, Nigeria, Kenya, Ghana , Papua Guinea Mpya, Afrika ya Kusini, Sri Lanka, Syria, Taiwan na Uingereza. Jina lilitokana na Mgiriki mwanamichezo maarufu Milo wa Croton kwa sababu ya nguvu yake.  Mwaka wa 1934, Thomas Mayne alitengeneza Milo na kuionyesha katika {0Onyesho la Sydney Royal Easter .{/0}  Milo ilianza kuundwa katika kiwanda kilichokuwa Smithtown, karibu Kempsey, South Wales Mpya, Australia Milo huongezwa katika maji ya moto au baridi ili kutoa maziwa, ili kukupatia ladha ya chokoleti. Wakati inachanganywa na maji ya baridi, inabaki na ile hali yake ya ubichi. Milo inaweza kukorogwa ndani ya maji yanayochemka au maji moto ili kuunda kinywaji sawa na chokolate au kakao moto. Sukari inaweza kuongezwa katika kinywaji cha Milo, lakini watu wengi hufurahia bila ya kuongezea utamu,na kufahamu ladha yake ya chokoleti. Njia nyingine ya matumizi ni kutengeneza kikombe cha kawaida cha Milo na kuweka katika microwave takriban sekunde takriban 40-60. Hii inapatia kinyawaji cha Milo safu ya kibiskuti. Matumizi mengine maarufu ni kunyunyizia juu malai, hasa ya
International School of Kenya

International School of Kenya ni shule ya kimataifa inayofunza wanafunzi kuanzia darasa la chekechea hadi darasa la 12. Shule hii iko nje ya jiji la Nairobi, Kenya. Ilianzishwa mwaka wa 1976 iliyojengwa katika uwanja wa hekta 25. Wanafunzi wanaweza kusomea mfumo wa elimu wa diploma ya Amerika ya Kaskazini au diploma ya International Baccalaureate. Shule hii inatambulika na MSA, na ni shule kubwa zaidi ya kimataifa mjini Nairobi. Shule hii pia ni mwanachama wa Chama cha Association of International Schools in Africa (AISA). Shule hii ilianzishwa kutoka Nairobi International School (NIS) mnamo 1969, lakini matatizo ya kifedha iliilazimu Ubalozi wa Marekani na Ubalozi wa Kanada kuchukua uendeshaji wa shule hii mwaka wa 1976, na kuibadilisha jina kuwa Intrnational School of Kenya. ISK, kama inavyojulikana, imegawanywa katika shule tatu: ya Shule ya Msingi inayofundisha wanafunzi kutoka chekechea hadi darasa la 5, Shule ya Kati inayofundisha darasa 6-8, na Shule ya Upili inayofundisha darasa za 9-12. Kila shule ina mwalimu wake mkuu na mshauri, na kwa kiasi kikubwa ina walimu wake, ingawa baadhi ya masomo hufundishwa na walimu sawiya. Walimu ni wengi hutoka Kanada, Marekani na Uingereza, na hata nchi nyinginezo. Kila shule ina madarasa yake na na vyumba vya burudani; hata hivyo shule zote tatu hutumia vifaa vingine kwa pamoja kama vile maktaba, mkahawa, na vifaa vya michezo na sanaa. Kituo chake cha Sanaa kilicho na thamani ya dola milioni nyingi inayosifika kuwa kituo bora zaidi mjini Nairobi